**Michael Edward Palin** (fødd 5. mai 1943 i Sheffield) er ein engelsk komikar, skodespelar, programleiar og forfattar. Han er kjend som ein av medlemmane i den britiske komikargruppa Monty Python og for ei rekkje reisedokumentarar.  I 2000 vart han kommandant av Order of the British Empire.
Han var leiar for Royal Geographical Society frå 2009 til 2012. I 2013 blei Palin utnemnd til BAFTA Fellow, den høgaste æra British Academy of Film and Television Arts deler ut.

Monty Python
------------

Palin vart først kjend då han var med og skreiv TV-serien *Do Not Adjust Your Set* på slutten av 1960-talet. Dette var ein serie for barn der han, Terry Jones og Terry Gilliam hadde nokre surrealistiske sketsjar. Seinare gjekk dei saman med John Cleese, Graham Chapman og Eric Idle om å laga Monty Python's Flying Circus. I Flying Circus spelte Michael Palin ofte ein uvitande, stakkarslig fyr, eller overivrig programleiar. Han medverka òg på alle Monty Python-filmane. 

Etter Monty Pythons mest produktive tid spelte han i ei lang rekkje komediar som *Jabberwocky*, *Time Bandits*, *Brazil*, *En fisk ved navn Wanda* og *Olme Beist*.

Dei første reisedokumentarane
-----------------------------

Michael Palin har produsert ein serie med ferdprogram for BBC. Desse har vore vist på norsk fjernsyn av NRK og vorte sende i beste sendetid, vanlegvis på laurdagar.

Hans første reisedokumentar var innslag i BBC-serien *Great Railway Journeys of the World* i 1980, der han på ein humoristisk måte mintest hobbyen frå barndomen sin; å *sjå på tog*—og reiste med toga England rundt. Seinare følgde ein tilsvarande serie i 1994‚ der han toga Irland rundt.

Sidan 1989 har Palin presentert ein serie verdsomspennande reiseprogram for BBC som, forutan å ha vorte gjort tilgjengeleg på DVD og VHS er vortne vist på ei rekkje fjernsynsstasjonar både i og utanfor Europa.

Dei store reisedokumentarane
----------------------------

* 1989: *Jorden rundt på 80 dager med Michael Palin* («Michael Palin Around the World in 80 Days»), ei reise som gjenskapte så godt som mogleg Jules Verne si historie av same namn.
* 1991: *Fra pol til pol med Michal Palin* («Pole to Pole with Michael Palin»). Ei reise frå Nordpolen til Sørpolen, der Palin så langt som praktisk mogleg følgde den 30. lengdegraden over land, dvs. gjennom Europa og Afrika.
* 1996/97: *Jorden rundt med Michael Palin* («Full Circle with Michael Palin»). Her reiste Palin jorda rundt, ei reise på 80 000 kilometer som byrja i Beringstredet. Han reiste mot klokka og ferden tok ham gjennom Asia, Oseania og Amerika.
* 1999: *Michael Palin i Hemmingways fotspor* («Michael Palins Hemingway Adventure») der han tok for seg Ernest Hemingway sine reiser gjennom USA, Europa, Afrika og Karibia
* 2001: *Gjennom Sahara med Michael Palin* («Sahara with Michael Palin»)
* 2003: *Gjennom Himalaya med Michael Palin* («Himalaya with Michael Palin»)
* 2007: *Michael Palins nye Europa* («Michael Palin's New Europe»). Ei reise gjennom Aust-Europa.

Kjelder
-------

1. ↑  «People & Staff». Royal Geographical Society. Arkivert frå originalen 15. juni 2012. Henta 24. juni 2012.
2. ↑  «Michael Palin To Receive Academy Fellowship at the Arqiva British Academy Television Awards». bafta.org. 2. mai 2013.

* *Denne artikkelen bygger på «Michael Palin» frå Wikipedia på bokmål, den 29. desember 2015.*

Bakgrunnsstoff
--------------

* Offisiell nettstad
* Palins nye Europa, NRK.no

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS
* SUDOC

 |